రామ్ చరిత్ర నిషాద్

రామ్ చరిత్ర నిషాద్ (1 మే 1964 - 3 మే 2021) భారతదేశానికి చెందిన రాజకీయ నాయకుడు. ఆయన 2014లో జరిగిన లోక్‌సభ ఎన్నికలలో మచ్లిషహర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
రామ్ చరిత్ర నిషాద్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన లోక్‌సభ ఎన్నికలలో మచ్లిషహర్ లోక్‌సభ నియోజకవర్గం నుండి బీజేపీ  అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి బి.పి. సరోజ్ పై 1,72,1554 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికై పర్యాటక, సాంస్కృతిక మంత్రిత్వ శాఖ సంప్రదింపుల కమిటీ (శాశ్వత ప్రత్యేక ఆహ్వానితులు) సభ్యుడిగా, ఆర్థిక & కార్పొరేట్ వ్యవహారాల మంత్రిత్వ శాఖ కన్సల్టేటివ్ కమిటీ సభ్యుడిగా, రవాణా, పర్యాటక & సంస్కృతిపై స్టాండింగ్ కమిటీ సభ్యుడిగా, షెడ్యూల్డ్ కులాలు & షెడ్యూల్డ్ తెగల సంక్షేమ కమిటీ సభ్యుడిగా పని చేశాడు. 

రామ్ చరిత్ర నిషాద్ కు 2019లో జరిగిన లోక్‌సభ ఎన్నికలలో బీజేపీ టికెట్ నిరాకరించడంతో  ఏప్రిల్ 19న భారతీయ జనతా పార్టీని వీడి ఎస్పీ అధినేత అఖిలేష్ యాదవ్ సమక్షంలో సమాజ్‌వాది పార్టీలో చేరి మీర్జాపూర్ లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి అప్నా దళ్ (సోనీలాల్) అభ్యర్థి అనుప్రియ పటేల్ చేతిలో 37,810 ఓట్ల తేడాతో ఓడిపోయాడు.
మరణం
రామ్ చరిత్ర నిషాద్ కరోనాతో అనారోగ్యానికి గురై నోయిడాలోని ఒక ప్రైవేట్ ఆసుపత్రిలో చికిత్స పొందుతూ 2021 మే 3న మరణించాడు.
మూలాలు 	   

వర్గం:1958 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:16వ లోక్‌సభ సభ్యులు